احمد تيمور اخد لقب باشا ( القاهرة ، 16 يونيه 1871 - القاهرة ، 25 اغسطس 1930 ) علامه فى اللغه و التراث المصرى من اصل تركى ، اتولد و عاش فى القاهره ، مصر. كان غنى و بيعشق الكتب التاريخيه و كتب التراث المصرى ، فجمع مخطوطات نادره جداً و شجع الجهود العلميه لاحياء التراث و الفولكلور المصرى. مكتبته اللى جمع كتبها القيمه كان فيها 18.000 مجلد، و بقت جزء مهم من دار الكتب المصريه ، فبعد وفاته قامت لجنه بفهرسة كتبه و حفظتها فى دار الكتب المصريه و نشرت كتبه اللى ما اتنشرتش و كان عددها كبير ، كان من ضمنها قاموس ضخم لكلمات اللغه المصريه الحديثه. و من ضمن المخطوطات النادره اللى اتلاقت فى مكتبته مخطوطة عليها بابات خيال الضل لـ ابن دانيال. احمد تيمور هو عميد العيله التيموريه ، اخته عائشه التيموريه و ولاده محمد تيمور و محمود تيمور اللى لعبو دو كبير فى نهضة الادب المصرى الحديث. ↑ http://data.bnf.fr/ark:/12148/cb12273765g — تاريخ الاطلاع: 10 اكتوبر 2015 — المؤلف: مكتبة فرنسا الوطنية — الرخصة: رخصة حرة